**Р Е Ш Е Н И Е № ПВ-5-П/2015г.**

**1.** Процедурата по реда на глава шеста от Закона за опазване на околната среда за инвестиционно предложение: **„Изграждане на обекти за социални нужди- резидентен тип (център за настаняване на стари хора)“** в поземлени имоти №№ 006340, 006341, землище на с.Гълъбово, Община Куклене започнала с внасяне в Регионалната инспекция по околната среда и водите /РИОСВ/ – гр. Пловдив на уведомление с вх. № ОВОС-136/23.02.2015г. от Възложителя – „МЕТАН МОНТАЖ” ЕАД,

**2.** Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003г.), с писмо изх. № ОВОС-136/06.03.2015г. от Възложителя е изискано предоставянето на следната допълнителна информация:

2.1. Мащабност на строителството и дейности, които ще се извършват, свързани с инвестиционното предложение.

2.2. Природни ресурси, предвидени за използване по време на строителството и експлоатацията:

- произход на водата за захранване на бъдещата водопроводна мрежа – сондаж, водопровод на „ВиК“ ЕООД или друго/ съществуващи съоръжения или необходимост от изграждане на нови;

**-** ел. захранване на обекта- начин на прокарване на трасето подземно/надземно и дължина;

2.3. Очаквани количества и тип отпадъчни води, предвиден начин на тяхното третиране- локално пречиствателно съоръжение/станция или др., заустване в канализация/воден обект, собствена яма или друго.

2.4. Отпадъци, които се очаква да се генерират.

2.5. Инвестиционното предложение предвижда ли изграждането на паркинг (брой паркоместа).

На основание чл.5, ал.4 от Наредбата за ОВОС е определен срок до 27.03.2015г. за предоставяне на допълнителната информация.

**3.** С писмо вх. № ОВОС-136/11.03.2015г. Възложителят внася в РИОСВ- Пловдив изисканата информация.

На основание чл.5, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС-136/23.03.2015г.РИОСВ- Пловдив е информирала Възложителя за следното:

**3.1. По отношение на изискванията на глава шеста от раздел трети от Закона за опазване на околната среда /ЗООС/:**

Представеното инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. С писмо изх. № ОВОС-136/23.03.2015г. са дадени указания на Възложителя за необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомления до Кметовете на Община Куклен и с.Гълъбово.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

**3.2. По отношение на изискванията на чл.31 от Закона за биологичното разнообразие**:

Инвестиционното предложение подлежи на процедура по оценка за съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони. С писмо изх. № ОВОС-136/23.03.2015г. от Възложителя е поискано да представи информация на хартиен и цифров носител, съобразена с изискванията на чл.10 от горната Наредба, относно най-близката защитена зона ВG0001031 „Родопи- Средни“.

**4.** С писмо вх. № ОВОС-136/03.04.2015г., възложителят „МЕТАН МОНТАЖ” ЕАД, уведомява, че желае прекратяване на процедурата по внесеното уведомление за инвестиционно предложение **„Изграждане на обекти за социални нужди- резидентен тип (център за настаняване на стари хора)“** в поземлени имоти №№ 006340, 006341, землище на с.Гълъбово, Община Куклен, поради променя в инвестиционните намерения.

Въз основа на изложеното фактическо обстоятелство и на основание чл.56, ал.1 от Административнопроцесуалния кодекс /АПК/.

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„Изграждане на обекти за социални нужди- резидентен тип (център за настаняване на стари хора)“** в поземлени имоти №№ 006340, 006341, землище на с.Гълъбово, Община Куклен, Възложител: „МЕТАН МОНТАЖ” ЕАД.

С прекратяване на процедурата за преценяване на необходимостта от изготвяне на ОВОС, в това число и по оценка на съвместимост на инвестиционното предложение не се изключва възможността на Възложителя да подаде ново уведомление по реда на Наредбата за ОВОС.

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 14.04.2015г.**

*Директор на РИОСВ - Пловдив*